## Rješenje kojim se nalaže društvu ACTAVIS GROUP hf, Reykjavikurvegi 76-78, 220 Hafnarfjordur Iceland, da bez odgode objavi na način iz čl. 18. st. 1. Zakona o preuzimanju dioničkih društava, izmjenu i dopunu obavijesti o namjeri objavljivanja ponude za preuzimanje društva PLIVA d.d.,...

### NN 81/2006 (19.7.2006.), Rješenje kojim se nalaže društvu ACTAVIS GROUP hf, Reykjavikurvegi 76-78, 220 Hafnarfjordur Iceland, da bez odgode objavi na način iz čl. 18. st. 1. Zakona o preuzimanju dioničkih društava, izmjenu i dopunu obavijesti o namjeri objavljivanja ponude za preuzimanje društva PLIVA d.d.,...

# HRVATSKA AGENCIJA ZA NADZOR FINANCIJSKIH USLUGA

1954

Temeljem odredbe čl.
32. st. 5. Zakona o preuzimanju dioničkih društava (»Narodne novine« br. 84/02, 87/02 i 120/02) u svezi s odredbama čl. 15. st. 1. toč. 3. i čl. 8. st. 1. Zakona o Hrvatskoj agenciji za nadzor
financijskih usluga (»Narodne novine« br. 140/05), u
skraćenom upravnom postupku nadzora postupka preuzimanja društva PLIVA d.d.,
Zagreb, Ul. grada Vukovara 49, pokrenutog po
službenoj dužnosti, Uprava Hrvatske agencije za nadzor financijskih usluga
(dalje u tekstu: Agencija), na izvanrednoj sjednici održanoj  11. srpnja 2006. godine, donijela je

## RJEŠENJE

1. Nalaže se društvu ACTAVIS GROUP hf, Reykjavikurvegi 76-78, 220 Hafnarfjordur Iceland, da bez
odgode objavi na način iz čl. 18. st. 1. Zakona o
preuzimanju dioničkih društava, izmjenu i dopunu obavijesti o namjeri
objavljivanja ponude za preuzimanje društva PLIVA d.d., Zagreb, dostavljenu
Agenciji dana 5. srpnja 2006. godine temeljem odredbe čl.
5. st. 2. Zakona o preuzimanju dioničkih društava, na način, da, sukladno
odredbama čl. 4. st. 6. i čl.
12. st. 1. t. 3. Zakona o preuzimanju dioničkih društava, navede kako slijedi:
»*Društvo ACTAVIS GROUP hf, Reykjavikurvegi
76-78, 220 Hafnarfjordur Iceland,
i osobe koje djeluju zajednički s tim društvom, temeljem »Opcijskog ugovora«
zaključenog dana 27. lipnja 2006. godine između društva ACTAVIS GROUP hf, Reykjavikurvegi 76-78, 220 Hafnarfjordur Iceland i društva
ELL 33 ehf, Efstaleiti 5,
103 Reykjavik, Iceland, a u
smislu odredbe čl. 2. st. 1. toč.
6. Zakona o preuzimanju dioničkih društava, raspolažu s dodatnih 10, 7% od
ukupnog broja redovnih dionica društva PLIVA d.d., Zagreb, odnosno, 1.989.413
dionica i glasova ili 10,88% od ukupnog broja glasova koje daju redovne dionice
PLIVE d.d. umanjeno za vlastite dionice*.«

2. Nalaže se društvu ACTAVIS GROUP hf, Reykjavikurvegi 76-78, 220 Hafnarfjordur Iceland, da izmjenu
i dopunu obavijesti iz točke 1. izreke ovog Rješenja, bez odgode dostavi
Agenciji i PLIVI d.d., Zagreb.

3. Nalaže se društvu ACTAVIS GROUP hf, Reykjavikurvegi 76-78, 220 Hafnarfjordur Iceland, da odmah
po ispunjenju naloženog u točkama 1. i 2. izreke ovog Rješenja dostavi Agenciji
dokaze o izvršenom.

4. Ovo Rješenje objavit će se u »Narodnim
novinama«.

```
Obrazloženje
```

Uvidom u predmet klasa: 450-08/06-13/69.
utvrđeno je da je društvo ACTAVIS GROUP hf, Iceland, dana 5. srpnja 2006. godine, obavijestilo Agenciju
o namjeri objavljivanja ponude za preuzimanje društva PLIVA d.d., Zagreb,
temeljem odredbe čl. 5. st. 2. Zakona o preuzimanju
dioničkih društava, pri čemu je naveIo da, djelujući
zajednički s društvima Quaestus Private
Equitiy Partneri d.o.o., Zagreb i Herkonugil
ehf, Reykjavik, Iceland, raspolaže s 1.772.403 redovnih dionica i prava
glasa, što predstavlja 9,533% od ukupnog broja redovnih dionica PLIVE d.d.,
Zagreb, odnosno 10,05% od ukupnog broja gIasova
umanjenog za pravo glasa iz vlastitih dionica PLIVE d.d., Zagreb.

Uvidom u podnesak društva ACTAVIS GROUP hf, od dana 7. srpnja 2006. godine (klasa: 450-08/06-13/69,
urbroj: 383-101/06-18) kojim isto društvo, na
traženje Agencije, dostavlja »Opcijski ugovor« zaključen dana 27. lipnja 2006.
godine izmedu društva ACTAVIS GROUP hf, Reykjavikurvegi 76-78, 220 Hafnarfjordur Iceland i društva
ELL 33 ehf., Efstaleiti 5,
103 Reykjavik, Iceland,
utvrđeno je, u bitnome, da, polazeći od toga da društvo ELL 33 ehf ima namjeru steći dionice koje predstavljaju do I0,7%
temeljnog kapitala PLIVE d.d., Zagreb, društvo ACTAVIS GROUP hf ima opciju kupiti od društva ELL 33 ehf,
10,7% od ukupnog broja redovnih dionica društva PLIVA d.d. Zagreb, nakon što
društvo ACTAVIS GROUP hf o namjeri kupnje obavijesti
pisanim putem društvo ELL 33 ehf.

Sukladno odredbi čl.
2. st. I. toč. 6. Zakona o preuzimanju dioničkih
društava, u smislu ovoga Zakona, dionice su stečene sklapanjem pravnog posla
ili drugim pravnim temeljem za prijenos dionica, neovisno o prijenosu dionica i
upisu u depozitorij ili knjigu dionica izdavateIja, a pravni posao smatra se sklopIjenim
i u slučaju kada je sklopljen pod odgodnim uvjetom.

Sukladno navedenoj zakonskoj odredbi, društvo
ACTAVIS GROUP hf, temeljem »Opcijskog ugovora« od
dana 27. lipnja 2006. godine, stekIo je 10,7% dionica
društva PLIVA d.d., Zagreb.

Sukladno odredbi čI.
5. st. 2. Zakona o preuzimanju dioničkih društava, ponuditelj je obvezan o
namjeri objavljivanja ponude za preuzimanje obavijestiti izdavateIja,
Agenciju i javnost, a prema odredbi čl. 4. st. 6.
Zakona o preuzimanju dioničkih društava, obavijest iz članka 5. stavka 2. ovoga
Zakona mora sadržavati podatke iz članka 12. stavka 1. točke 1., 2. i 3. ovoga,
a obavijest se objavljuje na način iz članka 18. stavka 1. ovoga Zakona.

Prema odredbi čl. 12.
st. 1. toč. 3. Zakona o preuzimanju dioničkih
društava, obavijest o namjeri objave ponude za preuzimanje treba sadržavati sve
podatke, uključujući broj glasova u apsolutnom i postotnom iznosu, o svim
dionicama izdavatelja koje pripadaju ponuditelju, uključujući i dionice osoba s
kojima ponuditelj zajednički djeluje.

Uvidom u sudski registar na Internetu utvrđeno
je da društvo PLIVA d.d., Zagreb, ima temeljni kapital u iznosu od
1.859.264.800,00 HRK. Uvidom u podatke u Središnjoj depozitarnoj agenciji d.d.,
Zagreb, Heinzelova 62 a, dana 11. srpnja 2006.
godine, utvrđeno je da PLIVA d.d., Zagreb, ima izdanih 18.592.648 redovnih
dionica, od čega 301.742 vlastitih dionica.

Kako društvo ACTAVIS GROUP hf,
Iceland, u obavijesti koju je dostavilo Agenciji,
Izdavatelju te objaviIo javnosti, i to u dnevnim
novinama »Večernji list« od 6. srpnja 2006. godine i u »Narod­nim novinama« br. 76 od 10.
srpnja 2006. godine, nije navelo podatke o dionicama stečenim u smislu odredbe čl. 2. st. 1. toč. 6. Zakona o
preuzimanju dioničkih društava, temeljem »Opcijskog ugovora« od  27. lipnja 2006. godine, to je Agencija,
sukladno ovlaštenju iz odredbe čl. 32. st. 5. Zakona
o preuzimanju dioničkih društava odlučila kao u točkama 1, 2 i 3 izreke ovog
Rješenja.

Temeljem odredbe č1. 8. st. 3. Zakona Hrvatskoj
agenciji za nadzor financijskih usluga, ovo Rješenje objavljuje se u »Narodnim
novinama«.

UPUTA O PRAVNOM LIJEKU

Protiv ovog Rješenja, temeljem odredbe čl. 19. st. 2. Zakona o Hrvatskoj agenciji za nadzor
financijskih usluga, žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog Rješenja.

Klasa: UP/I-450-08/06-10/28

Urbr: 326-101/06-5

Predsjednik Uprave

**Ante Samodol, v. r.**

Rješenje, NN 81/2006-1954